ஜிக்னேஷின் பிரசார குழு வீடு வீடாக சென்று ஆதரவு திரட்டியது. திண்ணைப் பிரசாரம், தெருவோரக்கூட்டம், கிராமப்புற அளவிலான சிறு கூட்டங்கள் என தேர்தல் காலத்தில் மக்களோடு மக்களாக வாழ்ந்தார்கள். மக்களுடன் இரண்டறக் கலந்தார்கள். பிரதமர் மோடியையும் அவர் தலைமையிலான பாரதீய ஜனதாவையும் ஏன் எதிர்க்க வேண்டும், தோற்கடிக்க வேண்டும் என விலாவாரியாக மக்களுக்கு புரிய வைத்தார்கள். ஜிக்னேஷின் அவரது குழுவினரின் யதார்த்தமான வாக்குறுதிகளை, பிரச்சாரத்தை, மக்கள் மயப்படுத்தப்பட்ட அரசியல் நகர்வை வட்கம் தொகுதி மக்கள் ஏற்றுக்கொண்டார்கள்.. விளைவு பலம்பொருந்திய ஆட்சியில் உள்ள ஒரு கட்சியை, அதன் வேட்பாளரை, ஒரு இளைஞர் சுயேட்சையாக நின்று வீழ்த்தியுள்ளார்.